Η **Μαρία Γενιτσαρίδη** (3 Ιουνίου 1994, Ηράκλειο) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Παναθηναϊκού στο Πρωτάθλημα Βόλεϊ Λιγκ της Ελλάδας ως ακραία.

Καριέρα
-------

Η επαφή της Μαρία Γενιτσαρίδη με τον αθλητισμό άρχισε από την παιδική της ηλικία ασχολούμενη με διάφορα αθλήματα, όπως χορό, κολύμβηση, στίβο και μπάσκετ. Όμως ο πατέρας της και διάφοροι φίλοι από την γειτονιά την έσπρωξαν στο χώρο του βόλεϊ. Για πρώτη φορά σε επαφή με το άθλημα σε ηλικία 11 ετών, όταν εντάχθηκε στις ακαδημίες του συλλόγου του Ηρακλείου ΑΘΛΕΣΗ. To 2007 σε ηλικία μόλις 13 ετών προωθήθηκε στην πρώτη ομάδα του συλλόγου. Στα 15 της ηγήθηκε και πρωταγωνίστησε στην άνοδο της ΑΘΛΕΣΗ στην Α΄2 γυναικών και κατέκτησε την 5η θέση στο Πανελλήνιο Πρωτάθλημα Κορασίδων. Ένα χρόνο αργότερα κατέκτησε το χάλκινο μετάλλιο στο Πανελλήνιο Νεανίδων με τον κρητικό σύλλογο, ενώ στην ίδια διοργάνωση τιμήθηκε ως καλύτερη επιθετικός. Το 2012 μετακινήθηκε λόγω σπουδών στην Αθήνα και εντάχθηκε με υποσχετική στην Ένωση Βύρωνα.

Το 2013 κέρδισε τετραετή υποτροφία για το Πανεπιστήμιο του Πίτσμπουργκ στις ΗΠΑ, όπου εντάχθηκε στους «Πιτ Πάνθερς» (Pitt Panthers) την ομάδα του Πανεπιστημίου. Αρχικά αγωνίστηκε με την ομάδα κορασίδων, το 2014 με τη δεύτερη ομάδα, το 2015 με την ομάδα νεανίδων στα αντίστοιχα πρωταθλήματα, και το 2016 με την βασική ομάδα των Πιτ Πάνθερς στο κολλεγιακό πρωτάθλημα των ΗΠΑ (NCAA). Και στις τέσσερις διοργανώσεις κατέγραψε εντυπωσιακές επιδόσεις σε άσους, ασίστ και πόντους, που την κατέταξαν στην 6η θέση στην συνολική ιστορία της ομάδας. Στο Πίσμπουργκ αγαπήθηκε και εκτιμήθηκε όσο λίγοι, αλλά και η ίδια αναγνωρίζει και εκτιμάει απεριόριστα τον προπονητή της Ντάν Φίσερ (Dan Fisher), ο οποίος δήλωσε για τη Μαρία: «Η Μαρία δεν προσφέρει μόνο μέσα στο γήπεδο, αλλά φέρνει μια νέα κουλτούρα στην ομάδα μας. Έχει ενσωματωθεί αρμονικά και προσφέρει μια αναζωογονητική προοπτική στην ομάδα».

Αφού πήρε το πτυχία της στη «Διαχείριση Δικαιοσύνης» (Administration of Justice) και ένα δεύτερο Νομικές Σπουδές επέστρεψε στην Ελλάδα το 2017 και αγωνίστηκε την περίοδο 2017-18 με τον Α.Ο. Θήρας. Mε την ομάδα της Σαντορίνης κατέκτησε τη 3η θέση του πρωταθλήματος και έφτασε στα ημιτελικά του Κυπέλλου. Τον Οκτώβριο του 2017 σε φιλικά παιχνίδια που έγιναν μεταξύ των ακαδημιών του Α.Ο. Θήρας και του ΑΘΛΕΣΗ στο γυμναστήριο ΔΑΠΠΟΣ της Σαντορίνης, οι εκπρόσωποι του συλλόγου του Ηρακλείου παρέδωσαν στη Μαρία Γενιτσαρίδη τη φανέλα από την πρώτη της συμμετοχή σε αγώνα.  

Τον Σεπτέμβριο του 2018 αναχώρησε για την Αγγλία προκειμένου να κάνει μεταπτυχιακό στο Πανεπιστήμιο της πόλης Ντάραμ στην Εγκληματολογία. Εκεί εντάχθηκε στην πανεπιστημιακή ομάδα Τιμ Ντάραμ, με την οποία κατέκτησε τη 2η θέση στη Σούπερλιγκ του Πρωταθλήματος Ηνωμένου Βασιλείου, στο οποίο συμμετείχε.  

Το Καλοκαίρι του 2019 επανήλθε στο αγαπημένο της Ηράκλειο και στον ΑΘΛΕΣΗ, όπου παραμένει μέχρι τον Δεκέμβριο, οπότε διασχίζει πάλι το Αιγαίο για να συναντήσει ξανά τον Α.Ο. Θήρας, με τον οποίο κατακτά τη 2η θέση του Πρωταθλήματος 2019-20. Στο Πρωτάθλημα περιοόδου 2020-21 παρέμεινε στην ομάδα των Κυκλάδων, αλλά οι συνεχείς διακοπές του πρωταθλήματος και οι παλινωδίες των υπευθύνων για τη συνέχισή τουΔηλώσεις Γενιτσαρίδη από Γερμανία: «Κωμικοτραγικά εγκλωβισμένες…» www.volleyplanet.gr Αρχειοθετήθηκε 2023-05-04 στο Wayback Machine.</ref> οδήγησαν τη Μαρία Γενιτσαρίδη, όπως και πολλές άλλες αθλήτριες, να αναζητήσουν ομάδα στο εξωτερικό. Έτσι τον Ιανουάριο του 2021 υπέγραψε στη Γερμανική Τούρινγκεν της πόλης Σουλ, που συμμετείχε στην κορυφαία κατηγορία της Μπουντεσλίγκα.  

Στο τέλος της περιόδου 2020-21 υπέγραψε στον Ολυμπιακός Πειραιώς, στον οποίο όμως δεν κατάφερε να αποκτήσει θέση βασικής, κυρίως λόγω της εμμονής των υπεύθυνων της ομάδας σε ξένες ακραίες, που συχνά δεν είχαν την αναμενόμενη απόδοση. Πάντως όποτε χρειάστηκε είχε αποφασιστική συμμεταχή σε επιτυχίες της ομάδας του Πειραιά.  

Τον Μάιο του 2023 η Μαρία Γενιτσαρίδη υπέγραψε συμβόλαιο ενός έτους με τον Παναθηναϊκό, ελπίζοντας να βρει περισσότερο χρόνο συμμετοχής στις πρωταθλήτριες Ελλάδας 2022-23.

Διεθνής καριέρα
---------------

Η Μαρία Γενιτσαρίδη κλήθηκε για πρώτη φορά στην Εθνική Κορασίδων το 2009 από την προπονήτρια Καρολίνα Μπαρζούκα για να συμμετάσχει στην προετοιμασία από 1-25 Αυγούστου στο «Σπίτι του Βόλεϊ» στην Παιανία. Από τότε είχε σημαντική και συνεχή παρουσία στην αντίστοιχη Εθνική. Το 2011 συμμετείχε τόσο στους προκριματικούς όσο και στους τελικούς του Ευρωπαϊκού στην Τουρκία, στο οποίο η Ελλάδα κατέλαβε την 8η θέση. Μάλιστα τον πρώτο αγώνα της Εθνικής στη νίκη της Ελλάδας επί της Ουκρανίας με 3-2, η Γενιτσαρίδη ήταν πρώτη σκόρερ της Εθνικής με 18 πόντους. Το 2013 κλήθηκε στην Εθνική Νεανίδων από τον Γιάννη Καλμαζίδη και συμμετείχε στον προκριματικό όμιλο του Παγκοσμίου πρωταθλήματος που διεξήχθη στο Σάμοκοφ της Βουλγαρίας. Συνολικά στις αναπτυξιακές εθνικές ομάδες η Μαρία Γενιτσαρίδη κατέγραψε 27 συμμετοχές.

Η παρουσία της στην Εθνική Νεανίδων ήταν σύντομη, γιατί ήδη από το 2014 κλήθηκε στην Εθνική Γυναικών. Τον Ιούλιο του 2014 συμμετείχε στους προκριματικούς για την Ευρωπαϊκού Λίγκα, στους οποίους η Ελλάδα αποκλείστηκε, αλλά το 2016 κέρδισε το Χάλκινο μετάλλιο στην ίδια διοργάνωση. Το 2018 ήταν μέλος της ομάδας που κατέκτησε το Ασημένιο μετάλλιο στους Μεσογειακούς Αγώνες της Ταραγόνας, και το 2022 ήταν στην βασική επτάδα στην 5η θέση της Ελλάδας στους Μεσογειακούς Αγώνες του Οράν.  

Συνολικά η Μαρία Γενιτσαρίδη έως το 2018 είχε καταγράψει 28 συμμετοχές στην Εθνική Γυναικών.

Διεθνείς τίτλοι - Διακρίσεις
----------------------------

**Μεσογειακοί Αγώνες**

* 2 ! Ταρραγόνα - 2018

**Ευρωπαϊκή Λίγκα**

* 3 !Τρίτη θέση, χάλκινο μετάλλιο 2016

Συλλογικοί τίτλοι - Διακρίσεις
------------------------------

### Εθνικά Πρωταθλήματα

**Πρωτάθλημα Ελλάδας**

* **2η Θέση**: 2019-20 (Α.Ο. Θήρας), 2021-22, 2022-23 (Ολυμπιακός Πειραιώς)
* **3η Θέση**: 2017-18 Α.Ο. Θήρας)

**Πρωτάθλημα Ηνωμένου Βασιλείου**

* **2η Θέση**: 2019-20 (Τιμ Ντάραμ)

Παραπομπές
----------

1. ↑  Η Μαρία Γενιτσαρίδη στον Ολυμπιακό Πειραιώς Αρχειοθετήθηκε 2021-07-24 στο Wayback Machine.
2. 1 2  Η Μαρία Γενιτσαρίδη μιλάει για όλα (Συνέντευξη στον Γιαννη Στέλιο Παπαδόπουλο) volleyland.gr Αρχειοθετήθηκε 2023-05-05 στο Wayback Machine.
3. ↑  Το όνομα του συλλόγου ΑΘΛ.Ε.Σ.Η. προέρχεται από τα αρχικά των λέξεων «Αθλητικός Εκπαιδευτικός Σύλλογος Ηρακλείου» www.athlesi.gr
4. 1 2  Μια Κρητικιά... μπλοκάρει στις ΗΠΑ www.sport-fm.gr Αρχειοθετήθηκε 2023-05-04 στο Wayback Machine.
5. ↑  Οι επιδόσεις της Γενιτσαρίδη με τους Πιτ Πάνθερς pittsburghpanthers.com Αρχειοθετήθηκε 2023-05-05 στο Wayback Machine. (Αγγλικά)
6. ↑  Στους 13 πόντους η Γενιτσαρίδη, στη νίκη του Πίτσμουργκ /www.novasports.gr Αρχειοθετήθηκε 2023-05-05 στο Wayback Machine.
7. 1 2  Συνέντευξη με τη Μαρία Γενιτσαρίδη - Εντυπώσεις από τις ΗΠΑ www.nomosllc.com Αρχειοθετήθηκε 2022-11-26 στο Wayback Machine.
8. ↑  Επαναπατρίζεται για χάρη της Σαντορίνης η Γενιτσαρίδη / Μικρό βιογραφικό www.volleyplanet.gr Αρχειοθετήθηκε 2017-08-24 στο Wayback Machine.
9. ↑  Υπέγραψε στον ΑΟ Θήρας η Μαρία Γενιτσαρίδη www.sportcyclades.gr Αρχειοθετήθηκε 2017-08-29 στο Wayback Machine.
10. ↑  Φιλικοί αγώνες ακαδημιών ΑΟ Θήρας και ΑΘΛΕΣΗ www.volleyplanet.gr Αρχειοθετήθηκε 2018-01-01 στο Wayback Machine.
11. ↑  Team Durham (Ομάδα του Πανεπιστημίου Ντάραμ) www.dur.ac.uk Αρχειοθετήθηκε 2023-05-05 στο Wayback Machine.
12. ↑  Πρωτάθλημα Ηνωμένου Βασιλείου 2018-19 women.volleybox.net
13. ↑  Επέστρεψε στον Α.Ο. Θήρας η Μαρία Γενιτσαρίδη www.koinignomi.gr Αρχειοθετήθηκε 2023-05-06 στο Wayback Machine.
14. 1 2  Στη Γερμανία η Μαρία Γενιτσαρίδη - Σύντομο βιογραφικό athlitiko.gr Αρχειοθετήθηκε 2022-05-26 στο Wayback Machine.
15. ↑  Στην ομάδα *έκπληξη* του Γερμανικού πρωταθλήματος η Μαρία Γενιτσαρίδη! volleyland.gr Αρχειοθετήθηκε 2021-06-12 στο Wayback Machine.
16. ↑  Ο Ολυμπιακός απέκτησε την Μαρία Γενιτσαρίδηwww.fosonline.gr Αρχειοθετήθηκε 2023-05-06 στο Wayback Machine.
17. ↑  Αποφασιστική συμμετοχή της Γενιτσαρίδη στη νικη του Ολυμπιακού επί της Αστερίξ www.athlesi.gr Αρχειοθετήθηκε 2022-12-01 στο Wayback Machine.
18. ↑  Η Γενιτσαρίδη συνέβαλε στην επίτευξη της νίκης κόντρα στη Μιχάνσκα Μινσκ.www.fosonline.gr Αρχειοθετήθηκε 2021-12-05 στο Wayback Machine.
19. ↑  Πρώτη σκόρερ της αναμέτρησης απέναντι στη Λαμία η Μαρία Γενιτσαρίδη με 15 πόντους www.fosonline.gr Αρχειοθετήθηκε 202-05-07 στο Wayback Machine.
20. ↑  Παναθηναϊκός: Στα πράσινα και η Γενιτσαρίδη www.sport24.gr Αρχειοθετήθηκε 2023-05-22 στο Wayback Machine.
21. ↑  Η Γενιτσαρίδη της ΑΘΛΕΣΗ στην Εθνική κορασίδων archive.patris.gr Αρχειοθετήθηκε 2023-05-07 στο Wayback Machine.
22. ↑  Πανηγυρικά στα τελικά η Ελλάδα www.haniotika-nea.gr 
Αρχειοθετήθηκε 2023-05-07 στο Wayback Machine.
23. ↑  8η θέση για την Εθνική Κορασίδων athleticlarissa.gr Αρχειοθετήθηκε 2023-05-07 στο Wayback Machine.
24. ↑  Εθνική Κορασίδων-Βόλεϊ: Πρώτη νίκη με πρωταγωνίστρια την Γενιτσαρίδη flashnews.gr Αρχειοθετήθηκε 2023-05-07 στο Wayback Machine.
25. ↑  Πρεμιέρα με ήττα για τις Νεάνιδες www.gazzetta.gr Αρχειοθετήθηκε 2023-05-07 στο Wayback Machine.
26. ↑  Συμμετοχές Εθνικών Ομάδων Νεανίδων-Κορασίδων 2017-18 www.volleyball.gr Αρχειοθετήθηκε 2022-05-20 στο Wayback Machine.
27. ↑  Εθνική Γυναικών: Νέα ήττα από την Ισπανία arenalarissa.gr Αρχειοθετήθηκε 2023-05-07 στο Wayback Machine.
28. ↑  Η Εθνική βόλεϊ γυναικών επικράτησε εύκολα με 3-0 της Ουγγαρίας www.taxydromos.gr Αρχειοθετήθηκε 2023-05-07 στο Wayback Machine.
29. ↑  Πάλεψε, αλλά έχασε η Εθνική από το Αζερμπαϊτζάν www.contra.gr Αρχειοθετήθηκε 2023-05-07 στο Wayback Machine.
30. ↑  Ασημένιο Μετάλλιο της Εθνικής Ελλάδας στους Μεσογειακούς του 2018 www.volleynews.gr Αρχειοθετήθηκε 2022-05-22 στο Wayback Machine.
31. ↑  Εύκολη νίκη για την Εθνική γυναικών στην πρεμιέρα των Μεσογειακών www.makthes.g Αρχειοθετήθηκε 2022-06-28 στο Wayback Machine.
32. ↑  Μεσογειακοί Αγώνες: Στην 5η θέση η εθνική γυναικών starsports.gr Αρχειοθετήθηκε 2023-05-07 στο Wayback Machine.
33. ↑  Συμμετοχές Εθνικής ομάδας Γυναικών 2017-18 Αρχειοθετήθηκε 2022-10-01 στο Wayback Machine.

Εξωτερικοί σύνδεσμοι - Πηγές
----------------------------

* Μαρία Γενιτσαρίδη: Παρουσίαση - Ομάδες καριέρας greekvolley.eu
* Μαρία Γενιτσαρίδη - Ευρωπαϊκή παρουσία www-old.cev.eu
* Μαρία Γενιτσαρίδη: Ατομικά στοιχεία - Διακρίσεις - Ομάδες καριέρας women.volleybox.net
* Ειδήσεις για τη Μαρία Γενιτσαρίδη athlitiko.gr

|  |  |  |  |  |  |
| --- | --- | --- | --- | --- | --- |
| 

| π • σ • ε
Πετοσφαιρίστριες Παναθηναϊκού ~ Πρωτάθλημα Ελλάδας ~ Περίοδος 2023-2024 |
| --- |
|  |
| 0 | 
* **1** Χατζηευστρατιάδου
* **2** Μπελιά
* **3** Καρκάσες
* **4** Φουμάκη
* **6** Γκρόθες
* **10** Παπαφωτίου
* **11** Βασιλαντωνάκη
* **12** Σαμαντάν
* **13** Ρόγκα
* **14** Μεταξά
* **16** Γενιτσαρίδη
* **17** Κελεσίδη

Προπονητής: Καλμαζίδης ● Βοηθός προπονητή: Καμπερίδης, Μαρκάκης, Μπάμπουλη |  |

 |